ফের বড় পর্দায় ফিরতে চলেছে সনম তেরি কসম

ওয়েব ডেস্ক: ২০১৬ সালের ৫ ফেব্রুয়ারি বলিউডের বড় পর্দায় মুক্তি পায় হর্ষবর্ধন রানে এবং পাকিস্তান অভিনেত্রী মাওরা হোকেন অভিনীত ‘সনম তেরি কসম’। ভ্যালান্টাইনস ডে’র আগে বড় পর্দায় মুক্তি পায় নির্ভেজাল এক প্রেমের গল্প। আর এবার সেই মুভি দীর্ঘ ৯ বছর পর আবারও ফিরতে চলেছে বড়পর্দায় ৭ ফেব্রুয়ারি। ইতিমধ্যেই সোশ্যাল মিডিয়াতে ছবি রি রিলিজের কথা পোস্ট করে জানিয়েছেন সিনেমার অভিনেতা নিজেই।

আরও পড়ুন: টলিগঞ্জে ফের পরিচালক বনাম টেকনিশিয়ান দ্বন্দ্ব

২০১৬ সালে ভালেন্টাইনস দিনের ঠিক আগেই বড় পর্দায় মুক্তি পায় প্রযোজক দীপক মুকুট এবং পরিচালক রাধিকা রাও এবং ভিজায় সাপ্রুর তত্ত্বাবধানে ‘সনম তেরি কসম’। মুখ্য ভূমিকায় হর্ষবর্ধন রানেকে দেখা যায় ইন্দার চরিত্রে অভিনয় করতে এবং মাওরা হোকেনকে সরস্বতী চরিত্রে। তবে ২০১৬ সালে বক্স অফিস ফ্লপ হয় এই ছবি। যদিও পরবর্তী ক্ষেত্রে ইউটিউব এবং ওটিটি প্লাটফর্মে এই ছবি রিলিজ হলে দর্শক মহলে বহুল প্রচলিত হয় এই ছবি। আর এবার সেই ছবি দীর্ঘ ৯ বছর পর ঠিক ভ্যালান্টাইনস ডে’র আগে মুক্তি পেতে চলেছে সনম তেরি কসম। এবছরের শুরু থেকেই দেখা যাচ্ছে পুরনো ছবি রি রিলিজের ঝড়। ইতিমধ্যেই বড় পর্দায় মুক্তি পেয় বক্স অফিস ফের হিট করেছে ‘ ইয়ে জাওয়ানি হেইন দিওয়ানি’, পাশাপাশি মুক্তি পায় ‘ কাহো না পায়ার হেইন’ আর এবার সেই ট্রেন্ডে গা ভাসিয়ে দীর্ঘ ৯ বছর পর ফের বড় পর্দায় মুক্তি পেতে চলেছে ‘ সনম তেরি কসম ‘। তবে সিনেমা রি রিলিজের পিছনেও রয়েছে একটি গল্প। যেহেতু ছবিটি বক্স অফিস ফ্লপ হয়, তার জন্য প্রযোজক দীপক মুকুটে চাননি এই ছবি ফের বড় পর্দায় ফেরাতে। তবে সিনেমার প্রধান চরিত্র ইন্দার ওরফে হর্ষবর্ধন রানে নিজ উদ্যোগে সিনেমার ফ্যানদের সঙ্গে নিয়ে প্রযোজকের বাড়িতে তাঁরা যান প্ল্যাকার্ড হাতে দাবি জানান সিনেমা রি – রিলিজ করতে হবে। আর তারপরেই প্রযোজক রাজি হন সিনেমা রি-রিলিজ করতে। অবশেষে ৭ ফেব্রুয়ারি মুক্তি পেতে চলেছে এই ছবি।

View this post on Instagram

A post shared by Harshvardhan Rane (@harshvardhanrane)